cyanic-selkie/wikianc huggingface dataset:
Χαμντάν ιμπν Χαμντούν ιμπν αλ-Χαρίθ
Πηγές
Κατηγορία:9ος αιώνας Κατηγορία:Ιστορία του Ιράκ Κατηγορία:Χαλιφάτο των Αββασιδών Κατηγορία:Άραβες
Άνθιμος ΣΤ΄
Ο Άνθιμος ΣΤ΄ (κατά κόσμον Ιωαννίδης) διετέλεσε Οικουμενικός Πατριάρχης τρεις φορές.
Ονομαζόταν και Κουταλιανός, προσωνύμιο που πήρε από την ιδιαίτερη πατρίδα του, το νησί Κούταλη της Προποντίδας της Μικράς Ασίας. Μόνασε για αρκετό χρόνο στη Μονή Εσφιγμένου στο Άγιο Όρος. Αργότερα έγινε Πρωτοσύγκελος της Μητρόπολης Δέρκων. Τον Νοέμβριο του 1829 εξελέγη Μητροπολίτης Σερρών, το 1833 Μητροπολίτης Προύσης και το 1837 Μητροπολίτης Εφέσου. Περιγράφεται ως άνθρωπος μορφωμένος, ικανός και δραστήριος, αλλά και πονηρός και ακραία φιλοχρήματος και αδιάφορος για την παιδεία του ποιμνίου του. Στις Σέρρες δεν άφησε καλές αναμνήσεις, και μάλιστα θεωρήθηκε υπεύθυνος για την διάλυση των εκεί σχολείων.
Εξελέγη για πρώτη φορά Πατριάρχης στις 4 Δεκεμβρίου 1845, μία εβδομάδα μετά το θάνατο του Μελετίου Γ΄, και επαύθη στις 18 Οκτωβρίου 1848. Οκτώ ημέρες μετά τον θάνατο του Γερμανού Δ΄ επανεξελέγη Πατριάρχης στις 24 Σεπτεμβρίου 1853 και επαύθη εκ νέου στις 21 Σεπτεμβρίου του 1855. Σε μεγάλη πλέον ηλικία επανεξελέγη στις 5 Σεπτεμβρίου 1871 και παραιτήθηκε στις 30 Σεπτεμβρίου 1873.
Κατά την Πατριαρχία του ανασυστήθηκε η Αρχιεπισκοπή Πωγωνιανής και καταδικάστηκε η χρήση τετραφωνίας στην εκκλησιαστική μουσική. Ψύχρανε τις σχέσεις του Πατριαρχείου, τόσο με τις σλαβικές Εκκλησίες, όσο και με το Πατριαρχείο Αλεξανδρείας και η πολιτική του στο θέμα της Βουλγαρικής Εκκλησίας χαρακτηρίζεται άφρων, καθώς αρχικά συλλειτουργούσε με καθαιρεμένους Βούλγαρους αρχιερείς, κατόπιν τους καταδίκασε και στο τέλος συγκάλεσε Σύνοδο στην Κωνσταντινούπολη για να καταδικαστεί ο βουλγαρικός κλήρος και λαός. Επί των ημερών του ανετέθη στο Πατριαρχείο και η επίλυση της διένεξης μεταξύ Ελλήνων και Αρμενίων για το σπήλαιο της Βηθλεέμ. Το 1872 επικύρωσε απόφαση της Ιεράς Συνόδου του Πατριαρχείου Ιεροσολύμων, με βάση την οποία εξέπιπτε του θρόνου ο Πατριάρχης Κύριλλος Β΄.
Μετά την τελευταία του παραίτηση από τον Οικουμενικό Θρόνο, αποσύρθηκε στο χωριό Κανδηλί του Βοσπόρου, όπου και πέθανε στις αρχές του 1878. Ετάφη στο προαύλιο του ναού της Μεταμορφώσεως στο Κανδηλί.
Πηγές
Ανθιμος ΕΣΤ Ανθιμος Ανθιμος Ανθιμος ΣΤ Ανθιμος ΣΤ Κατηγορία:Επίσκοποι του 19ου αιώνα Κατηγορία:Μικρασιατικός Ελληνισμός
Πίτερ Μπρίγκελ ο πρεσβύτερος
Ο Πίτερ Μπρίγκελ ή Μπρέγκελ ο πρεσβύτερος (φλαμανδικά: Pieter Bruegel, [ˈpitəɾ ˈbɾøːɣəl] Πίτερ Μπρέγελ, Μπρέντα;, περ. 1525-1530 - Βρυξέλλες, 1569) ήταν Φλαμανδός ζωγράφος, σχεδιαστής και χαράκτης γνωστός για τα τοπία του και τις αγροτικές σκηνές. Από το 1559 εξέπεσε το «h» από το αρχικό επώνυμό του (Brueghel) και άρχισε να υπογράφει τους πίνακές του ως Bruegel, γι' αυτό τον συναντάμε στην ελληνική βιβλιογραφία και ως Μπρέχελ.
Βιογραφία
thumb|160px|"[[Γιοάχιμ Πατινίρ, Ο Χάρων διασχίζει τα ύδατα της Στυγός, Μουσείο Πράδο, Μαδρίτη ]]
Ελάχιστες είναι οι πηγές που μπορούν να χρησιμοποιηθούν για να αντληθούν πληροφορίες για τον βίο του Μπρίγκελ, ενώ και ο ίδιος ο καλλιτέχνης δεν κληροδότησε κανένα γραπτό κείμενο ή πραγματεία. Σημαντικότερη βιογραφική πηγή θεωρείται το έργο του Κάρελ φαν Μάντερ (1604), το οποίο ωστόσο περιλαμβάνει αρκετές ανεκδοτολογικές αναφορές και δεν είναι πάντα ακριβές. Για παράδειγμα, σύμφωνα με τον φαν Μάντερ, ο Μπρίγκελ γεννήθηκε σε ομώνυμο χωριό κοντά στην πόλη Μπρέντα, ωστόσο από τα συνολικά τρία φλαμανδικά χωριά που φέρουν το όνομα αυτό, κανένα δεν βρίσκεται σε κοντινή απόσταση από την πόλη. Πιθανότερο θεωρείται πως ο Μπρίγκελ καταγόταν από την Μπρέντα, χωρίς να αποκλείεται κάποιος από τους πρόγονούς του να είχε γεννηθεί όντως σε κάποιο ομώνυμο χωριό.
Απέκτησε την τεχνική του κατάρτιση στην Αμβέρσα, όπου έγινε δάσκαλος στη Συντεχνία του Αγίου Λουκά το 1551-52· δώδεκα περίπου χρόνια ζωγραφικής παραγωγής και είκοσι μόλις χρόνια καλλιτεχνικής δραστηριότητας. Μετά τα πρώτα μαθήματά του στην Αμβέρσα, πιθανότατα με δάσκαλο τον Πίτερ Κούκε φαν Ελστ, του οποίου τη θυγατέρα Μαρία νυμφεύτηκε ο Μπρίγκελ το 1563. Ολοκληρώνοντας τις σπουδές του ξεκίνησε ένα μακρύ ταξίδι, διασχίζοντας ολόκληρη σχεδόν τη Γαλλία για να καταλήξει στην Ιταλία. Επιστρέφοντας από εκεί έφερε μαζί του ορισμένα θαυμάσια σχεδιασμένα τοπία, τα οποία είναι πιστά στην πανοραμική θεώρηση του Γιοάχιμ Πατινίρ (1480- 1524), γνωστά ενυπόγραφα έργα του οποίου βρίσκονται στην Αμβέρσα (Η φυγή στην Αίγυπτο) και στη Βιέννη (Η Βάπτιση του Χριστού). Οι γιοί του Μπρίγκελ, Γιαν και Πίτερ ο νεότερος ήταν επίσης ζωγράφοι.
Έργα
Υπάρχουν σήμερα περίπου 40 έργα ζωγραφικής του, 12 από τα οποία βρίσκονται στο Μουσείο Ιστορίας της Τέχνης (Kunsthistorisches Museum) στη Βιέννη και τα υπόλοιπα σε ιδιωτικές συλλογές και σε παγκοσμίου φήμης μουσεία, κυρίως της Ευρώπης, αλλά και της Αμερικής, όπως: Ο θερισμός στο Μητροπολιτικό Μουσείο της Νέας Υόρκης, ο Γαμήλιος χορός στο Institute of Arts του Ντιτρόιτ, η Σφαγή των νηπίων στο Λονδίνο (Royal collection), η Λατρεία του Χριστού στην Εθνική Πινακοθήκη Λονδίνου, η Παραβολή του τυφλού και ο Θρίαμβος του θανάτου στο Μουσείο Πράδο της Μαδρίτης, το Πορτρέτο μιας ηλικιωμένης γυναίκας στην Alte Pinakothek στο Μόναχο, η Φυγή στην Αίγυπτο στο Ινστιτούτο Τέχνης Κουρτώ του Λονδίνου, ο Μισάνθρωπος στη Νάπολη κ.ά.
Θεματογραφία
thumb|right|250px|  [[Κυνηγοί στο χιόνι 1565, λάδι σε ξύλο, Μουσείο Ιστορίας της τέχνης - Βιἐννη]] Στην θεματογραφία του Μπρίγκελ τα ελάχιστα θρησκευτικά θέματα έχουν μάλλον δευτερεύουσα σημασία στο έργο του, ενώ στις λαϊκές σκηνές το τοπίο καταλαμβάνει συχνά το πρώτο επίπεδο. Αναρωτιέται κανείς αν θα πρέπει να αρκεστεί στην κυριολεκτική ερμηνεία των έργων αυτών ή να αναζητήσει κάποια αλληγορική πρόθεση. Για ορισμένα από αυτά, όπως είναι η Παραβολή των τυφλών (Νάπολη, Εθνικό Μουσείο) και η Γη της επαγγελίας (Μόναχο, Παλαιά Πινακοθήκη) οι ηθικοί στόχοι είναι προφανείς.
Ο Μπρίγκελ φιλοτέχνησε έξι πίνακες για τους μήνες, αλλά ίσως σκόπευε να εκτελέσει δώδεκα.
thumb|left|300px|[[Γάμος χωρικών (1568), Ελαιογραφία σε σανίδι βελανιδιάς·1,14 Χ 1,63μ. Αναγράφεται στον κατάλογο του 1659 της συλλογής του Λεοπόλδου Γουλιέλμου]]
«Στο χωριάτικο γάμο» οι καλεσμένοι κάθονται σ΄ένα μακρύ τραπέζι που ο ζωγράφος το βλέπει από τα πλάγια· ο ίδιος ο Μπρέγκελ προφανώς απεικονίζεται στην άκρη του τραπεζιού στα δεξιά με το σπαθί.Όλη η σκηνή περιστρέφεται γύρω από τη νύφη που κάθεται κάτω από ένα χάρτινο στέμμα σε μια κωμικά σοβαρή πόζα. Λίγο πιο μακρυά στην καρέκλα με την ψηλή πλάτη βρίσκεται ο συμβολαιογράφος που φοράει μπερέ και ζακέτα με γούνινο φινίρισμα, η παρουσία του οποίου είναι απαραίτητη για τη σύνταξη του γαμήλιου συμβολαίου.
«Τα δεμάτια που είναι στερεωμένα στο τοίχο αποτελούν σύμβολα γονιμότητας και υποδηλώνουν, ότι η καλύτερη περίοδος για γάμο είναι μετά τη σοδειά. Ο μικρός που κάθεται στο πάτωμα και γλείφει τη γαβάθα φοράει σκούφο με φτερό παγωνιού. Το παγώνι είναι σύμβολο αθανασίας, επομένως το παιδί ενσαρκώνει μια ευχή για την αιώνια αγάπη των νιόπαντρων.»
Όλοι συμμετέχουν στη γιορτή: οι δυο μουσικοί που παίζουν άσκαυλο, ο άνδρας που γεμίζει μπίρα τις κανάτες, οι περίεργοι που συνωστίζονται στην είσοδο της σιταποθήκης.
thumb|center|450px|[[Παροιμίες των Κάτω Χωρών (Πίτερ Μπρίγκελ ο πρεσβύτερος)|Παροιμίες των Κάτω Χωρών 1559, περισσότερες από 100 παροιμίες μέσα σ' ένα πίνακα]]
thumb|left|300px|Ο [[Πύργος της Βαβέλ 1563 ελαιογραφία σε ξύλο - Μουσείο Ιστορίας της Τέχνης στη Βιέννη (Kunsthistorisches Museum Vienna) ]]
«Ο καλλιτέχνης συνέλαβε το θέμα σαν αλληγορία της ανθρώπινης αλαζονείας και αδυναμίας. Ο Μπρίγκελ συγχωνεύει τις πιο μικρές λεπτομέρειες μέσα στην απεραντοσύνη του οράματος. Η διαύγεια με την οποία αποδίδονται και τα πιο μακρινά σημεία στα βάθη του τοπίου δημιουργεί στον θεατή ένα αίσθημα δέους»
Στον τάφο του ανήγειρε αργότερα ο γιος του Γιαν ένα επιτάφιο μνημείο διακοσμημένο με το συμβολικό πίνακα του Πέτερ Πάουλ Ρούμπενς« Ο Κύριος δίνει τα κλειδιά στον Άγιο Πέτρο»
Κατάλογος έργων
βλ. και λήμμα Κατάλογος έργων του Πίτερ Μπρίγκελ του πρεσβύτερου
Εξωτερικοί σύνδεσμοι
Κατηγορία:Φλαμανδοί ζωγράφοι Κατηγορία:Ζωγράφοι της Αναγέννησης Κατηγορία:Χαράκτες της Αναγέννησης Κατηγορία:Ζωγράφοι τοπίων
Μεγάλη Κολομβία
Το κράτος περιλάμβανε τα εδάφη της σημερινής Κολομβίας, του Ισημερινού, του Παναμά και της Βενεζουέλας, καθώς και τμήματα του βόρειου Περού και της βορειοδυτικής Βραζιλίας. Ο όρος χρησιμοποιείται ιστοριογραφικά για να την διακρίνει από την σημερινή Δημοκρατία της Κολομβίας, που ήταν επίσης το επίσημο όνομα του πρώην κράτους.
Την εποχή της δημιουργίας της, η Μεγάλη Κολομβία ήταν το κράτος με το μεγαλύτερο κύρος στην Λατινική Αμερική. Ο Τζον Άνταμς, τότε υπουργός Εξωτερικών και μετέπειτα πρόεδρος των Ηνωμένων Πολιτειών, έλεγε ότι είναι ένα από τα πιο ισχυρά κράτη στον κόσμο. Αυτό το κύρος, μαζί με την ισχυρή προσωπικότητα του Σιμόν Μπολίβαρ, οδήγησε σε κινήματα ανεξαρτησίας στην Κούβα, τη Δομινικανή Δημοκρατία και το Πουέρτο Ρίκο, τα οποία επιθυμούσαν να σχηματίσουν ένα συνδεδεμένο κράτος με τη δημοκρατία.
Όμως, η διεθνής αναγνώριση της νομιμότητας του κράτους της Μεγάλης Κολομβίας συνάντησε την ευρωπαϊκή αντίθεση στην ανεξαρτησία των κρατών της Αμερικής. Η Αυστρία, η Γαλλία και η Ρωσία αναγνώριζαν την ανεξαρτησία κρατών στην Αμερική μόνο εάν αυτά δέχονταν μονάρχες από τις ευρωπαϊκές δυναστείες. Επιπλέον, η Κολομβία και οι διεθνείς δυνάμεις διαφωνούσαν για την έκταση του εδάφους της Κολομβίας και των ορίων της.
Η Μεγάλη Κολομβία ανακηρύχθηκε ως κράτος στον «Θεμελιώδη Νόμο» (Σύνταγμα) της Δημοκρατίας της Κολομβίας, που εκδόθηκε κατά τη διάρκεια του Συνεδρίου της Ανγκοστούρα (1819), αλλά δεν τέθηκε σε ισχύ έως ότου το Κογκρέσο της Κούκουτα (1821) εξέδωσε το γνωστό ως «Σύνταγμα της Κούκουτα».
Η ύπαρξή του κράτους της Μεγάλης Κολομβίας σημαδεύτηκε από την διαμάχη μεταξύ εκείνων που υποστήριζαν μια κεντρική κυβέρνηση με ισχυρή εξουσία και εκείνων που υποστήριζαν μια αποκεντρωμένη, ομοσπονδιακή μορφή διακυβέρνησης. Ταυτόχρονα, προέκυψε ένας άλλος πολιτικός διαχωρισμός μεταξύ εκείνων που υποστήριξαν το Σύνταγμα της Κούκουτα και δύο ομάδων που προσπάθησαν να το καταργήσουν, είτε υπέρ της διάσπασης της χώρας σε μικρότερες δημοκρατίες, είτε με διατήρηση της ένωσης, αλλά με τη δημιουργία μιας ακόμη ισχυρότερης κεντρικής εξουσίας. Η παράταξη που ευνοούσε τον συνταγματικό κανόνα συσπειρώθηκε γύρω από τον Αντιπρόεδρο Φρανσίσκο ντε Πάουλα Σανταντέρ, ενώ εκείνοι που υποστήριζαν τη δημιουργία μιας ισχυρότερης κεντρικής εξουσίας είχαν επικεφαλής τον Πρόεδρο Σιμόν Μπολίβαρ. Οι δύο παρατάξεις ήταν σύμμαχοι στον πόλεμο κατά της ισπανικής κυριαρχίας, αλλά μέχρι το 1825 οι διαφορές τους είχαν γίνει δημόσιες και αποτελούσαν σημαντικό μέρος της πολιτικής αστάθειας έκτοτε.
Διάλυση
Η Μεγάλη Κολομβία διαλύθηκε το 1831 λόγω των πολιτικών διαφορών μεταξύ των υποστηρικτών του φεντεραλισμού και του συγκεντρωτισμού, καθώς και των περιφερειακών εντάσεων μεταξύ των λαών που αποτελούσαν τη δημοκρατία. Διασπάστηκε στα διάδοχα κράτη της Κολομβίας, του Ισημερινού και της Βενεζουέλας. Ο Παναμάς αποσπάστηκε από την Κολομβία το 1903. Καθώς το έδαφος της Μεγάλης Κολομβίας αντιστοιχούσε λίγο πολύ στην αρχική δικαιοδοσία της πρώην Αντιβασιλείας της Νέας Γρανάδας, διεκδικούσε επίσης την ακτή της Νικαράγουας στην Καραϊβική, την ακτή Μοσκίτο.
Παραπομπές
Κατηγορία:Αλυτρωτισμός Κατηγορία:Ιστορία της Βενεζουέλας Κατηγορία:Ιστορία του Παναμά Κατηγορία:Ιστορία του Ισημερινού Κατηγορία:Ιστορία της Κολομβίας Κατηγορία:Ιστορία της Νότιας Αμερικής Κατηγορία:Πρώην δημοκρατίες Κατηγορία:Πρώην κράτη της Κεντρικής Αμερικής Κατηγορία:Πρώην κράτη της Νότιας Αμερικής Κατηγορία:Μεγάλη Κολομβία Κατηγορία:Λήμματα που περιέχουν κείμενο στα ισπανικά
Σαιν-Τζον Περς
Σαιν-Ζον Περς ή Σαιν-Λεζέ Λεζέ (Saint-John Perse ή Saint-Leger Leger ) ήταν το λογοτεχνικό ψευδώνυμο του Αλεξίς Λεζέ (Alexis Leger, 31 Μαΐου 1887 – 20 Σεπτεμβρίου 1975), Γάλλου ποιητή και διπλωμάτη. Ο Σαιν-Ζον Περς τιμήθηκε με το Βραβείο Νόμπελ Λογοτεχνίας το 1960. Υπήρξε ενεργός και σημαντικός Γάλλος διπλωμάτης από το 1914 μέχρι το 1940, ενώ στη συνέχεια έζησε κυρίως στις ΗΠΑ μέχρι το 1967.
Βιογραφία
Ο Λεζέ γεννήθηκε στο Πουάντ-α-Πιτρ της Γουαδελούπης, όπου είχε εγκατασταθεί ο προπάππους του ως δικηγόρος το 1815. Ο παππούς και ο πατέρας του ήταν επίσης δικηγόροι/νομικοί σύμβουλοι, με τον πατέρα του να είναι επιπλέον και μέλος του δημοτικού συμβουλίου. Η οικογένεια είχε μία φυτεία καφέ (La Joséphine) και μία φυτεία ζαχαροκάλαμων (Bois-Debout).
Το 1897 ο Ετζεζίπ Λετζιτιμύ, ο πρώτος ιθαγενής που εκλέχθηκε πρόεδρος του Γενικού Συμβουλίου της Γουαδελούπης, πήρε εκδικητικά μέτρα κατά των αποίκων, οπότε η οικογένεια Λεζέ επέστρεψε στη μητροπολιτική Γαλλία το 1899 και εγκαταστάθηκε στο Πω. Εκεί ο νεαρός Αλεξίς περνούσε πολλές ώρες περπατώντας, ιππεύοντας και κάνοντας ιστιοπλοΐα στον Ατλαντικό. Αποφοιτώντας από το λύκειο με άριστα, άρχισε να σπουδάζει νομική στο πανεπιστήμιο του Μπορντώ. Όταν ο πατέρας του πέθανε το 1907, διέκοψε προσωρινά τις σπουδές του για οικονομικούς λόγους, αλλά τελικώς πήρε το πτυχίο του το 1910.
Το 1904 συνάντησε τον ποιητή Φρανσίς Ζαμ στο Ορτέζ, που έγινε καλός φίλος του. Ο Λεζέ σύχναζε σε πολιτιστικούς συλλόγους, όπου γνώρισε τους Πωλ Κλωντέλ, Οντιλόν Ρεντό, Βαλερύ Λαρμπώ και Αντρέ Ζιντ. Αρχικώς έγραψε σύντομα ποιήματα εμπνευσμένα από την ιστορία του Ροβινσώνα Κρούσου (Images à Crusoe) και ανέλαβε μία μετάφραση του Πινδάρου. Εξέδωσε το την πρώτη συλλογή ποιημάτων του, την Éloges, το 1911.
Ο ποιητής δοκίμασε κάποιες οικονομικές δυσκολίες ως εξόριστος στην Ουάσινγκτον, μέχρι που ο `Αρτσιμπαλντ Μακλής, διευθυντής της Βιβλιοθήκης του Κογκρέσου και ποιητής ο ίδιος, εξασφάλισε αρκετές ιδιωτικές δωρεές ώστε να μπορέσει η Βιβλιοθήκη να δημιουργήσει μία θέση για τον Περς μέχρι το 1947.
Κατά την αμερικανική περίοδο του βίου του ο Περς δημιούργησε τα μακρά του ποιήματα Exil, Vents, Pluies, Neiges, Amers και Chroniques. Παρέμεινε στις ΗΠΑ πολλά χρόνια μετά το τέλος του πολέμου, ταξιδεύοντας αρκετά και παρατηρώντας τη φύση. Διατηρούσε καλές σχέσεις με τον γενικού γραμματέα του ΟΗΕ και συγγραφέα Νταγκ Χάμαρσκελντ. Το 1957 Αμερικανοί φίλοι του του δώρισαν ένα εξοχικό στο Giens της Προβηγκίας, και από τότε μοίραζε τον χρόνο του ανάμεσα στη Γαλλία και στις ΗΠΑ. Το 1958 νυμφεύθηκε μία Αμερικανίδα, την Ντόροθυ Μίλμπερν Ράσελ.
Μετά τη βράβευσή του με το Βραβείο Νόμπελ Λογοτεχνίας το 1960, ο Περς έγραψε τα μεγάλα ποιήματα Chronique, Oiseaux, Chant pour un équinoxe και τα βραχύτερα Nocturne και Sécheresse. Το 1962 ο Ζωρζ Μπρακ συνεργάσθηκε με τον ταλαντούχο βαθυεκτυπωτή Aldo Crommelynck για τη δημιουργία μιας σειράς χαρακτικών και υδατογραφημάτων με τίτλο L’Ordre des Oiseaux, που εκδόθηκε με το κείμενο του Oiseaux από τον εκδοτικό οίκο Au Vent d'Arles.
Λίγους μήνες πριν πεθάνει, ο ποιητής δώρισε την προσωπική βιβλιοθήκη του, τα χειρόγραφα και έγγραφά του στο ερευνητικό κέντρο-ίδρυμα Fondation Saint-John Perse, στο Cité du Livre του Αιξ-αν-Προβάνς, το οποίο παραμένει ενεργό μέχρι σήμερα. Απεβίωσε σε ηλικία 88 ετών στο εξοχικό του στο Giens και βρίσκεται θαμμένος εκεί κοντά.
Δευτερογενής βιβλιογραφία
Επιλεγμένη, στην αγγλική γλώσσα.
Εξωτερικοί σύνδεσμοι
Κατηγορία:Γάλλοι ποιητές Κατηγορία:Γάλλοι διπλωμάτες Κατηγορία:Βραβευμένοι με Νόμπελ Λογοτεχνίας Κατηγορία:Γάλλοι νομπελίστες
Outsider (άλμπουμ)
Αυτός είναι ο πρώτος δίσκος των Uriah Heep μετά τον θάνατο του μπασίστα Τρέβορ Μπόλντερ, με τον Ντέιβι Ρίμερ να παίρνει τη θέση του. Κατάφερε να μπει στο Top-20 των ελβετικών τσαρτ και το Top-40 στη Γερμανία και τη Φινλανδία.
Τραγούδια
1. Speed of Sound (Box, Lanzon) - 4:53
2. One Minute (Box, Lanzon) - 4:54
4. The Outsider (Box, Lanzon) - 3:22
5. Rock the Foundation (Box, Lanzon) - 4:07
6. Is Anybody Gonna Help Me? (Box, Lanzon) - 5:07
7. Looking At You (Lanzon) - 3:35
8. Can't Take That Away (Box, Lanzon) - 4:54
9. Jessie (Bolder) - 3:59
10. Kiss the Rainbow (Box, Lanzon) - 5:12
11. Say Goodbye (Lanzon) - 3:34
Θέσεις τσαρτ
Into the Wild (άλμπουμ)
Επίσημη κυκλοφορία: 6 Ιουνίου 2014
Μέλη των Uriah Heep
Το "Into the Wild" ηχογραφήθηκε από τους εξής μουσικούς:
Φιλ Λανζόν - πλήκτρα
Ράσελ Γκίλμπρουκ - τύμπανα
Πηγές
Κατηγορία:Δισκογραφία των Uriah Heep Κατηγορία:Άλμπουμ του 2014
Ακραία σημεία της Ελλάδας
thumb|250px|Τοπογραφικός χάρτης της Ελλάδας. Αυτός είναι ένας κατάλογος με τα ακραία σημεία ή άκρα της Ελλάδας. Τα σημεία αυτά είναι το βορειότερο, το νοτιότερο, το δυτικότερο και ανατολικότερο σημείο της ελληνικής επικράτειας, στην οποία περιλαμβάνονται το βαθύτερο σημείο της Μεσογείου θάλασσας στο Φρέαρ της Καλυψούς (-5.267 μέτρα) και το νοτιότερο σημείο της Ευρώπης στη νήσο Γαύδο. Επίσης, το όρος Όλυμπος (2.917 μέτρα) είναι το δεύτερο υψηλότερο όρος των Βαλκανίων μετά το όρος Ρίλα (2.925 μέτρα) της Βουλγαρίας και συγκαταλέγεται στα ψηλότερα όρη της Ευρωπαϊκής ηπείρου από άποψη τοπογραφικής προεξοχής.
Ιστορία
Μετά την απελευθέρωση της Ελλάδας το 1830, τα ακραία σημεία της χώρας ήταν :
Με την παραχώρηση των Ιονίων Νήσων στην Ελλάδα το 1864, τα ακραία σημεία της χώρας τροποποιήθηκαν ως εξής :
Παραπομπές
Κατηγορία:Κατάλογοι που αφορούν την Ελλάδα
Λίστα Forbes
Η λίστα Forbes (World Billionaires) θεωρείται ο πιο δημοφιλής και έγκυρος κατάλογος με τους πλουσιότερους ανθρώπους του κόσμου, με βάση την τεκμηριωμένη καθαρή περιουσιακή αξία. Πρόκειται για έναν κατάλογο του επιχειρηματικού περιοδικού Forbes που ανανεώνεται σε ετήσια βάση και δημοσιεύεται στο περιοδικό κάθε Μάρτιο, αρχής γενομένης από τον Μάρτιο του 1987. Η συνολική καθαρή περιουσιακή αξία κάθε ατόμου στη λίστα υπολογίζεται και αναφέρεται σε δολάρια των ΗΠΑ, με βάση τα τεκμηριωμένα περιουσιακά στοιχεία τους και τη λογιστική του χρέους και άλλων παραγόντων. Οι βασιλικές οικογένειες καθώς και οι δικτάτορες των οποίων ο πλούτος προέρχεται από τις θέσεις τους εξαιρούνται από αυτούς τους καταλόγους. Αυτός ο κατάλογος είναι ένας δείκτης των πλουσιότερων ανθρώπων βάσει τεκμηρίων, εξαιρουμένων των ανθρώπων αυτών που κατέχουν μεγάλο πλούτο που δεν είναι σε θέση να εξακριβωθεί πλήρως. Το 2018, σημειώθηκε ρεκόρ καθώς υπήρξαν 2.208 ατόμα στον κατάλογο, ο οποίος περιελάμβανε 259 νεοεισερχόμενους κυρίως από την Κίνα και τις ΗΠΑ. Υπήρξαν 63 άτομα κάτω των 40 ετών και είχε αριθμό ρεκόρ 256 γυναικών. Ο μέσος όρος καθαρής περιουσιακής αξίας του καταλόγου ανήρθε σε 4.1 δισεκατομμύρια δολάρια, έναντι 350 εκατομμυρίων δολαρίων από το 2017. Συνολικά η καθαρή περιουσιακή αξία για τους δισεκατομμυριούχους του 2018 ήταν 9.1 τρισεκατομμύρια δολάρια, έναντι 7.67 τρισεκατομμύρια δολάρια το 2017.
Από το 2018, ο ιδρυτής της Microsoft Μπιλ Γκέιτς ήταν στην κορυφή του καταλόγου 18 φορές τα τελευταία 24 έτη, ενώ ο ιδρυτής της Amazon Τζεφ Μπέζος ξεπεράστηκε από τον Έλον Μάσκ, C.E.O της Tesla και Space X, στις 7 Ιανουαρίου 2021 και πλέον κατατάσσεται στην κορυφή. Το 2017 ο Μαρκ Ζάκερμπεργκ ήταν το μόνο πρόσωπο στον κατάλογο των πρώτων 10 δισεκατομμυριούχων που ήταν κάτω από την ηλικία των 50 ετών, και ο μόνος στον καταλόγο των πρώτων 20 δισεκατομμυριούχων που ήταν κάτω από την ηλικία των 40.
Το 2017, 500 από τους πλουσιότερους ανθρώπους στον κόσμο έγιναν πλουσιότεροι κατά ένα τρισεκατομμύριο δολάρια, σύμφωνα με έκθεση του Bloomberg News. Σύμφωνα με μια έκθεση της Oxfam το 2017, οι οκτώ κορυφαίοι δισεκατομμυριούχοι κατέχουν τόσο πολύ πλούτο όσο "το φτωχότερο 50% της ανθρωπότητας".
Μεθοδολογία
Κάθε χρόνο, το Forbes απασχολεί μια ομάδα περισσότερων από 50 δημοσιογράφων από διάφορες χώρες για να παρακολουθεί τη δραστηριότητα των πλουσιότερων ατόμων στον κόσμο και μερικές φορές ομάδων ή οικογενειών - που μοιράζονται τον πλούτο. Οι προκαταρκτικές έρευνες αποστέλλονται σε όσους μπορούν να λάβουν μέρος στον κατάλογο. Σύμφωνα με το Forbes, έλαβαν τρεις τύπους απαντήσεων - μερικοί άνθρωποι προσπαθούν να αυξήσουν τον πλούτο τους, άλλοι συνεργάζονται αλλά αφήνουν λεπτομέρειες, και κάποιοι αρνούνται να απαντήσουν σε τυχόν ερωτήσεις. Στη συνέχεια, οι επιχειρηματικές συμφωνίες ελέγχονται και γίνονται εκτιμήσεις για τα πιο πολύτιμα περιουσιακά στοιχεία, όπως γη, σπίτια, οχήματα, έργα τέχνης κ.λπ.. Οι συνεντεύξεις διεξάγονται για τον έλεγχο των αριθμών και τη βελτίωση της εκτίμησης των συμμετοχών ενός ατόμου. Τέλος, οι αξίες μετοχών από εταιρείες των ατόμων αυτών που είναι εισηγμένες στα χρηματιστήρια υπολογίζονται περίπου ένα μήνα πριν από τη δημοσίευση. Οι ιδιωτικές εταιρείες τιμολογούνται από τους ισχύοντες δείκτες τιμής προς πώληση ή τιμής προς κέρδη. Το γνωστό χρέος αφαιρείται από τα περιουσιακά στοιχεία για να πάρει μια τελική εκτίμηση της εκτιμώμενης περιουσιακής αξίας ενός ατόμου σε δολάρια ΗΠΑ. Δεδομένου ότι οι τιμές των μετοχών έχουν συχνά διακυμάνσεις, ο πραγματικός πλούτος και η κατάταξη ενός ατόμου κατά τη στιγμή της δημοσίευσης ενδέχεται να διαφέρουν από την κατάστασή τους κατά τη σύνταξη του καταλόγου.
Οι οικογενειακές περιουσίες που είναι διασκορπισμένες σε μεγάλο αριθμό συγγενών περιλαμβάνονται μόνο εάν η κατοχή αυτών των ατόμων αξίζει περισσότερο από ένα δισεκατομμύριο δολάρια. Ωστόσο, όταν ένα εν ζωή άτομο έχει διαμοιράσει τον πλούτο του σε άμεσα μέλη της οικογένειάς του, περιλαμβάνεται σε μία μόνο καταχώριση υπό την προϋπόθεση ότι το άτομο αυτό ζει ακόμα. Οι βασιλικές οικογένειες και οι δικτάτορες που εξαρτώνται από τον πλούτο τους σε μια θέση εξαιρούνται πάντα από αυτούς τους καταλόγους.
Ετήσιες κατατάξεις
Οι πίνακες δημοσιεύονται τον Μάρτιο κάθε έτους, οπότε οι καθαρές αξίες που αναφέρονται είναι στιγμιότυπα που λαμβάνονται εκείνη τη στιγμή. Αυτοί οι κατάλογοι δείχνουν μόνο τους 10 πλουσιότερους δισεκατομμυριούχους για κάθε έτος.
2023
Στην 37η ετήσια λίστα του Forbes με τους δισεκατομμυριούχους του κόσμου, η λίστα περιελάμβανε 2.640 δισεκατομμυριούχους με συνολική καθαρή περιουσία 12,2 τρισεκατομμυρίων δολαρίων, μειωμένα κατά 28 μέλη και 500 δισεκατομμύρια δολάρια από το 2022. Σχεδόν η μισή λίστα είναι φτωχότερη από την προηγούμενη χρονιά, συμπεριλαμβανομένου του Έλον Μασκ, ο οποίος έπεσε από το Νο. 1 στο Νο. 2.
2022
Στην 36η ετήσια λίστα του Forbes με τους δισεκατομμυριούχους του κόσμου, η λίστα περιελάμβανε 2.668 δισεκατομμυριούχους με συνολική καθαρή περιουσία 12,7 τρισεκατομμυρίων δολαρίων, μειωμένα κατά 97 μέλη από το 2021.
2021
Στον 35ο ετήσιο κατάλογο του Forbes  των δισεκατομμυριούχων του κόσμου, ο κατάλογος περιελάμβανε 2.755 δισεκατομμυριούχους με συνολικό καθαρό πλούτο 13,1 τρισεκατομμυρίων δολαρίων και αύξηση 660 μελών από το 2020. Το 86% αυτών των δισεκατομμυριούχων είχαν απέκτησαν περισσότερο πλούτο από ό, τι είχαν πέρυσι.
2020
Στον 34ο ετήσιο κατάλογο του Forbes των δισεκατομμυριούχων του κόσμου, ο κατάλογος περιελάμβανε 2.095 δισεκατομμυριούχους με συνολικό καθαρό πλούτο 8 τρισεκατομμυρίων δολαρίων, μειωμένο κατά 58 μέλη και 700 δισεκατομμυρίων δολαρίων από το 2019. Ο κατάλογος οριστικοποιήθηκε στις 18 Μαρτίου, οπότε είχε ήδη εν μέρει επηρεαστεί από την πανδημία του κορονοϊού.
2019
Στον 33ο ετήσιο κατάλογο του Forbes των δισεκατομμυριούχων του κόσμου, ο κατάλογος περιλάμβανε 2.153 δισεκατομμυριούχους με συνολικό καθαρό πλούτο 8,7 τρισεκατομμυρίων δολαρίων, μειωμένο κατά 55 μέλη και 400 δισεκατομμύρια δολάρια από το 2018. Οι ΗΠΑ συνέχισαν να έχουν τους περισσότερους δισεκατομμυριούχους στον κόσμο, σημειώνοντας ρεκόρ με 609 ατόμα, ενώ η Κίνα έπεσε στα 324 (καθώς δεν περιλαμβάνονται το Χονγκ Κονγκ, το Μακάο και η Ταϊβάν).
2018
Στον 32ο ετήσιο κατάλογο Forbes των δισεκατομμυριούχων του κόσμου, ο συνολικός πλούτος των κορυφαίων 20 πλουσιότερων ανθρώπων στη Γη ανήλθε περίπου στο 13% του συνόλου των περιουσιακών στοιχείων των δισεκατομμυριούχων. Ένα νέο ρεκόρ σημειώθηκε καθώς 2.208 δισεκατομμυριούχοι ήταν στον κατάλογο και ο συνολικός πλούτος τους ήταν 9,1 τρισεκατομμύρια δολάρια, αυξημένος κατά 18% από το 2017. Για πρώτη φορά, ο Τζεφ Μπέζος κατατάχθηκε ως ο κορυφαίος δισεκατομμυριούχος λόγω της αυξανόμενης τιμής των μετοχών της Amazon που είχε ως αποτέλεσμα να αυξηθεί η καθαρή θέση του κατά την διάρκεια του έτους (35 δισεκατομμύρια δολάρια) πετυχαίνοντας ένα ρεκόρ από τότε που το Forbes άρχισε να δημοσιεύει τον κατάλογο το 1987. Οι ΗΠΑ είχαν τους περισσότερους δισεκατομμυριούχους στον κόσμο, με 585 ανθρώπους, ενώ η Κίνα πλησίαζε με 476 όταν περιλάμβανε το Χονγκ Κονγκ, το Μακάο και την Ταϊβάν. ενώ είχε 372 ατόμα όταν απέκλειε αυτές τις τρεις περιοχές. Το Forbes απέκλεισε τον Αλ-Ουάλιντ μπιν Ταλάλ και όλους τους άλλους Σαουδάραβeς δισεκατομμυριούχους λόγω της απουσίας ακριβών εκτιμήσεων του πλούτου τους ως αποτέλεσμα της υφέσης του 2017–2019 της Σαουδικής Αραβίας.
2017
Στον 31ο ετησιο κατάλογο του Forbes των δισεκατομμυριούχων του κόσμου, για τέταρτη συνεχόμενη χρονιά, ο Μπιλ Γκέιτς ανακηρύχθηκε ο πλουσιότερος άνθρωπος στον κόσμο. Το 2017, υπήρχε ρεκόρ συμμετοχής με 2.043 άτομα στον κατάλογο, στον οποίο είναι η πρώτη φορά που καταγράφηκαν περισσότερα από 2.000 άτομα. Αυτό περιελάμβανε 195 νεοεισερχόμενους, εκ των οποίων 76 ήταν από την Κίνα και 25 από τις ΗΠΑ. Επίσης υπήρχαν 56 άτομα κάτω των 40 ετών και είχε ένα ρεκόρ με 227 γυναίκες. Ο αριθμός των δισεκατομμυριούχων αυξήθηκε 13% σε 2.043 από 1.810 το 2016, όπου αυτή ήταν η μεγαλύτερη αλλαγή σε περισσότερα από 30 χρόνια παρακολούθησης των δισεκατομμυριούχων παγκοσμίως. Συνολικά, η συνολική καθαρή αξία για τους δισεκατομμυριούχους του 2017 ήταν 7,67 τρισεκατομμύρια δολάρια, από τρισεκατομμύρια 7,1 δολάρια ΗΠΑ το 2015. Ήταν η πρώτη φορά μετά από 12 χρόνια που ο Κάρλος Σλιμ δεν ήταν στους πέντε πρώτους. Οι ΗΠΑ είχαν τους περισσότερους δισεκατομμυριούχους στον κόσμο, με ρεκόρ 565 ατόμων. Η Κίνα είχε 319 (εκτός από το Χονγκ Κονγκ, την Ταϊβάν και το Μακάο), η Γερμανία είχε 114, και η Ινδία ήταν η τέταρτη μεγαλύτερη χώρα με 101, η οποία έφτασε πάνω από 100 δισεκατομμυριούχους για πρώτη φορά.
2016
Για τρίτη συνεχόμενη χρονιά, ο Μπιλ Γκέιτς είδε το όνομά του να είναι ως ο πλουσιότερος άνθρωπος στον κόσμο, κατά το 2016 στον κατάλογο των δισεκατομμυριούχων του κόσμου. Είναι η 17η φορά που ο ιδρυτής της Microsoft είχε κερδίσει την πρώτη θέση. Ο Αμάνθιο Ορτέγκα σημείωσε άνοδο από τη θέση του περασμένου έτους από το νούμερο 4 στο νούμερο 2. Ο Γουόρεν Μπάφετ της Berkshire Hathaway ήρθε τρίτος για δεύτερη συνεχόμενη φορά, ενώ ο μεξικανός Κάρλος Σλιμ έπεσε από τη δεύτερη θέση του περασμένου έτους στην τέταρτη θέση. Ο Τζεφ Μπέζος, ο Μάικλ Μπλούμπεργκ και ο Μαρκ Ζάκερμπεργκ από το Facebook, εμφανίστηκαν για πρώτη φορά στη λίστα των κορυφαίων 10 δισεκατομμυριούχων του Forbes, φτάνοντας στην πέμπτη, έκτη και όγδοη θέση, αντίστοιχα. Ο Ζάκερμπεργκ έγινε ο νεότερος κορυφαίος 10 δισεκατομμυριούχος φέτος στην ηλικία των 31 ετών. Ο Λάρι Έλισον, ο Τσαρλς Κοτς και ο Ντέιβιντ Κοτς έπεσαν επίσης από τις θέσεις του προηγούμενου έτους, με τον Ellison να πέφτει στην έβδομη από την πέμπτη και οι Κοτς να πέφτουν στην ένατη θέση από την έκτη.
Παραπομπές
Κατηγορία:Κόσμος Κατηγορία:Οικονομία
Ταξιάρχες
Ταξιάρχες ή Ταξιάρχαι είναι ελληνικό τοπωνύμιο:
Αβορίγινες
Ως αβορίγινες ή αβοριγίνες (αγγλ.:aborigines) εννοούνται, γενικά, οι αυτόχθονες κάτοικοι ενός τόπου. Ο όρος προέρχεται ετυμολογικά από τις λατινικές λέξεις "ab" (από) και "origine" (προέλευση).
Ο όρος «Αβοριγίνες», με κεφαλαίο "Α", (στα Αγγλικά "Aborigines") στη σύγχρονη βιβλιογραφία χρησιμοποιείται κυρίως για τους αυτόχθονες κατοίκους της Αυστραλίας.
Στον Καναδά, ο νομικός όρος «Αβοριγίνες» χρησιμοποιείται για να περιγράψει το σύνολο των τριών αυτοχθόνων φυλών της περιοχής, τους Ινουίτ, Μετί και τα «Πρώτα Έθνη» (οι τελευταίοι αναφέρονται στο Σύνταγμα ως «Ινδιάνοι»). Ο όρος εισήχθη το 1982 (Section Thirty-five of the Constitution Act, 1982).
Κατά την Ρωμαϊκή μυθολογία, Αβοριγίνες ήταν το όνομα των πρώτων, αυτοχθόνων κατοίκων της Κεντρικής Ιταλίας.
Μπαϊρακλί Τζαμί (Λάρισα)
Το Μπαϊρακλί Τζαμί (Bayraklı Camii, «Τζαμί του Σημαιοφόρου») είναι ιστορικό τζαμί στη Λάρισα της Ελλάδας.
Το τζαμί ευρίσκεται στο κέντρο της πόλης, επί της διασταύρωσης των οδών Παπαφλέσσα και Όσσης. Η τοιχοποιία του από λαξευτές πέτρες και πλίνθους οδηγεί στην χρονολόγησή του στον 15ο/16ο αιώνα, καθιστώντας το σύγχρονο του μπεζεστενιού της πόλης. Μόνον δύο τοίχοι της εσωτερικής αίθουσας σώζονται, οι οποίοι είναι ενσωματωμένοι σε σύγχρονη κατασκευή.
Το τζαμί φέρεται να οφείλει την ονομασία του στο γεγονός πως ο ιμάμης του κυμάτιζε μια σημαία (τουρκικά: bayrak) προκειμένου να δώσει το σύνθημα στα υπόλοιπα τζαμιά προκειμένου να ξεκινήσει το κάλεσμα για προσευχή προς τους πιστούς.
Παραπομπές
Κατηγορία:Κτίρια και κατασκευές στη Λάρισα Κατηγορία:Πρώην τζαμιά στην Ελλάδα Κατηγορία:Οθωμανικά τζαμιά στην Ελλάδα Κατηγορία:Οθωμανική αρχιτεκτονική στη Θεσσαλία Κατηγορία:Τζαμιά του 15ου αιώνα
Ομοσπονδία Λειτουργών Μέσης Εκπαίδευσης
H Ομοσπονδία Λειτουργών Μέσης Εκπαίδευσης πιο γνωστή με το αρκτικόλεξο ΟΛΜΕ  ιδρύθηκε το 1924 και επανιδρύθηκε μεταπολεμικά το 1949. Αποτελεί την Ομοσπονδία όλων των ΕΛΜΕ της χώρας, δηλ των 86 κατά τόπους Ενώσεων Λειτουργών Μέσης Εκπαίδευσης.
Σκοπός της ΟΛΜΕ είναι η βελτίωση της Δευτεροβάθμιας (ή μέσης, όπως λεγόταν παλιά) εκπαίδευσης και εν γένει της παιδείας του Ελληνικού λαού καθώς και η προάσπιση των συνδικαλιστικών συµφερόντων των εκπαιδευτικών μέσης εκπαίδευσης.
Kamov Ka-10
Το Kamov Ka-10 (ονομασία αναφοράς ΝΑΤΟ: «Hat») ήταν μονοθέσιο σοβιετικό ελικόπτερο παρατήρησης το οποίο πέταξε για πρώτη φορά τον Σεπτέμβριο του 1949. Αποτελούσε εξέλιξη του Ka-8 και επρόκειτο ουσιαστικά για μία ανοικτή πλατφόρμα με ομοαξονικό κύριο στροφείο. Κατασκευάστηκαν μόνο δεκαέξι μονάδες (τέσσερα πρωτότυπα και δώδεκα Ka-10M).
Σχεδιασμός και ανάπτυξη
Το Ka-10 ήταν εξέλιξη του προγενέστερου Ka-8 που είχε αναπτύξει ο Νικολάι Κάμοφ. Το Ka-8 ήταν αρκετά επιτυχημένο ώστε να επιτραπεί στον Καμόφ να ιδρύσει το δικό του ανεξάρτητο σχεδιαστικό γραφείο το 1948. Η γενική διάταξή του ήταν παρόμοια με του Ka-8 και αποτελούνταν από μια ανοικτή κατασκευή από ατσάλινες δοκούς στην οποία ήταν εγκατεστημένος ο κινητήρας, την θέση του πιλότου και το διπλό στροφείο. Ήταν όμως μεγαλύτερων διαστάσεων, είχε βελτιωμένο σύστημα μετάδοσης κίνησης και στροφείο καθώς και τον νέο κινητήρα Ivchenko AI-4 των 55 hp που δημιουργήθηκε ειδικά για το ελικόπτερο αυτό.
Ομοσπονδία Λειτουργών Μέσης Εκπαίδευσης
Άλλο σημαντικό όργανο επίσης είναι η Γενική Συνέλευση των Προέδρων των ΕΛΜΕ που συγκαλείται στην Αθήνα και αποφασίζει για τις κινητοποιήσεις του κλάδου με απόλυτη πλειοψηφία (για απεργία όμως χρειάζεται αυξημένη πλειοψηφία των 2/3 των καθηγητών της χώρας).
Η ΟΛΜΕ έχει πρωταγωνιστήσει σε όλα τα σημαντικά εκπαιδευτικά κινήματα του τελευταίου αιώνα όπως στο κίνημα του 1964, του 1988, 1990, 1997, 2006, 2013, 2021.
Kamov Ka-10
Επιχειρησιακή ιστορία
Το αρχικό Ka-10 πραγματοποίησε την παρθενική του πτήση το Σεπτέμβριο του 1949. Ακολούθησαν τρία ακόμα πρωτότυπα τα οποία αξιολογήθηκαν από τη Σοβιετική Ναυτική Αεροπορία. Το 1950 ένα από τα ελικόπτερα έλαβε μέρος στις αεροπορικές επιδείξεις στο Τουσίνο, ενώ ένα άλλο ήταν το πρώτο σοβιετικό ελικόπτερο που πραγματοποίησε προσνήωση (στις 7 Δεκεμβρίου 1950).
Ομοσπονδία Λειτουργών Μέσης Εκπαίδευσης
Διοργανώνει, επίσης, μέσω του εκπαιδευτικού της Ινστιτούτου (το ΚΕΜΕΤΕ δηλ. Κέντρο Μελετών και Τεκμηρίωσης) εκπαιδευτικά συνέδρια που πραγματεύονται ζητήματα της ελληνικής εκπαίδευσης όπως περιβαλλοντική αγωγή, προγράμματα σπουδών, βιβλία, εργασιακές συνθήκες εκπαιδευτικών, σχολική διαρροή, κ.ά.
Kamov Ka-10
Επιχειρησιακή ιστορία
Το 1954 κατασκευάστηκαν δώδεκα βελτιωμένα Ka-10M για τις συνοριακές δυνάμεις του Ναυτικού. Είχαν διπλό κάθετο ουραίο, βελτιωμένο στροφείο και συστήματα ελέγχου.
Εξωτερικοί σύνδεσμοι
K K
Νομισματικά και δημοσιονομικά κριτήρια Ευρώ
Τα Νομισματικά και δημοσιονομικά κριτήρια Ευρώ (γνωστά ως Κριτήρια του Μάαστριχτ) είναι με κριτήρια τα οποία τα μέλη της Ευρωπαϊκής Ένωσης πρέπει να πληρούν ώστε να εισέλθουν στο τρίτο στάδιο της Οικονομικής και Νομισματικής Ένωσης και να υιοθετήσουν το Ευρώ ως νόμισμα του.
Τα τέσσερα βασικά κριτήρια, τα οποία στην πραγματικότητα περιλαμβάνουν πέντε κριτήρια, όπως το «δημοσιονομικό κριτήριο», συνίστανται τόσο σε «κριτήριο χρέους» όσο και σε «κριτήριο ελλείμματος», βασίζονται στο Άρθρο 140 (πρώην άρθρο 121.1) της Συνθήκης για τη λειτουργία της Ευρωπαϊκής Ένωσης.
Πλήρες μέλη της Οικονομικής και Νομισματικής Ένωσης μπορούν να γίνουν μόνο τα μέλη της Ευρωπαϊκής Ένωσης. Ωστόσο, τα Ευρωπαϊκά κρατίδια Ανδόρρα, Μονακό, Άγιος Μαρίνος και Βατικανό, τα οποία δεν είναι μέλη της ΕΕ, έχουν υπογράψει νομισματική συμφωνία με την ΕΕ η οποία τους επιτρέπει την υιοθέτηση του ευρώ και να εκδίδουν δικές τους εκδόσεις κερμάτων ευρώ. Αυτά τα κρατίδια είχαν χρησιμοποιήσει προηγουμένως ένα από τα νομίσματα της ευρωζώνης που είχαν αντικατασταθεί από το ευρώ ή ένα νόμισμα συνδεδεμένο με ένα από αυτά. Αυτά τα κράτη δεν είναι μέλη της ευρωζώνης και δεν έχουν έδρα στην Ευρωπαϊκή Κεντρική Τράπεζα (ΕΚΤ) ή στην Ευρωομάδα.
Στο πλαίσιο της Συνθήκης της ΕΕ, όλα τα κράτη μέλη της ΕΕ είναι υποχρεωμένα να τηρούν το Σύμφωνο Σταθερότητας και Ανάπτυξης (ΣΣΑ), το οποίο χρησιμεύει ως πλαίσιο για τη διασφάλιση της σταθερότητας των τιμών και της δημοσιονομικής ευθύνης, υιοθέτησε τα ίδια όρια για το έλλειμμα και το δημόσιο χρέος των κυβερνήσεων ως κριτήρια σύγκλισης. Λόγω του γεγονότος ότι αρκετές χώρες δεν άσκησαν επαρκές επίπεδο δημοσιονομικής ευθύνης κατά τα πρώτα δέκα χρόνια της ζωής του ευρώ, πρόσφατα εισήχθησαν δύο σημαντικές μεταρρυθμίσεις του ΣΣΑ.
Η πρώτη μεταρρύθμιση ήταν το Sixpack που τέθηκε σε ισχύ τον Δεκέμβριο του 2011 και ακολούθησε τον Ιανουάριο του 2013 το ακόμα πιο φιλόδοξο ευρωπαϊκό φορολογικό συμβόλαιο, που υπογράφηκε από 25 από τα τότε 27 κράτη μέλη της ΕΕ.
Οι χώρες αναμένεται να συμμετάσχουν στη δεύτερη έκδοση του Ευρωπαϊκού Μηχανισμού Συναλλαγματικών Ισοτιμιών (ERM-II) για δύο χρόνια πριν από την ένταξή τους στο ευρώ.
Εξωτερικοί σύνδεσμοι
Κατηγορία:Ευρωζώνη
Α1 Κατηγορία υδατοσφαίρισης γυναικών 2004-05
Η Α1 Κατηγορία υδατοσφαίρισης γυναικών 2004–05 ξεκίνησε στις 11 Δεκεμβρίου 2004 και ολοκληρώθηκε στις 15 Μαΐου 2005 με την διεξαγωγή της τελευταίας αγωνιστικής της τελικής φάσης. Πρωταθλήτρια ομάδα αναδείχθηκε η Βουλιαγμένη για έκτη φορά στην ιστορία της.
Κατάλογος πρωθυπουργών του Αγίου Βικεντίου και Γρεναδίνων
Ο Πρωθυπουργός του Αγίου Βικεντίου και Γρεναδίνων είναι αρχηγός της κυβέρνησης και διορίζεται από τον εκάστοτε Μονάρχη, με βάση το Σύνταγμα.
Α1 Κατηγορία υδατοσφαίρισης γυναικών 2004-05
Βαθμολογία
Β= Βαθμοί, Α= Αγώνες, Ν= Νίκες, Ι= Ισοπαλίες, Η= Ήττες, ΓΥ= Γκολ υπέρ, ΓΚ= Γκολ κατά, ΔΤ= Διαφορά τερμάτων
Εξωτερικοί σύνδεσμοι
2004 2005 Κατηγορία:Υδατοσφαίριση το 2004 Κατηγορία:Υδατοσφαίριση το 2005
Κατάλογος πρωθυπουργών του Αγίου Βικεντίου και Γρεναδίνων
Πριν την ανεξαρτησία, την περίοδο από το 1956 ως το 1969 η ονομασία του αρχηγού της κυβέρνησης ήταν επικεφαλής υπουργός (Chief Minister). Από το 1969 ως το 1979 το αξίωμα του Πρωθυπουργού ονομαζόταν Premier. Ο πρώτος πρωθυπουργός μετά την ανεξαρτησία, το 1979, ήταν ο Μίλτον Κάτο.
Τρεμπεσίνα
Η Τρεμπεσίνα (αλβανικά Trebeshina) είναι όρος της Αλβανίας με ύψος 1.923 μ. Είναι βόρεια του Αώου ποταμού και βορειοδυτικά της κωμόπολης Κλεισούρας και έχει μήκος 26 χλμ. Το νότιο άκρο της Τρεμπεσίνας και το βόρειο άκρο του όρους Νεμέρτσικα (Λουτζερίτσα) σχηματίζουν το στενό της Κλεισούρας από όπου περνάει ο Αώος ποταμός. Έχει μεγάλη στρατηγική σημασία και γι' αυτό έγιναν σκληρές και πολύνεκρες μάχες το 1940-1941 κατά τη διάρκεια του ελληνοϊταλικού πολέμου για την κατοχή της Τρεμπεσίνας. Στις 31 Ιανουαρίου του 1941, που τελείωσαν οι μεγάλες μάχες, οι ελληνικές δυνάμεις κατείχαν την κορυφογραμμή και την ανατολική πλευρά του όρους κι οι ιταλικές τη δυτική πλευρά.
Κατηγορία:Βουνά της Αλβανίας
Λιθογραφία
μικρογραφία|Πόστερ του 1895 που έχει τυπωθεί με την τεχνική της λιθογραφίας Η Λιθογραφία είναι μια τεχνική εκτύπωσης η οποία επινοήθηκε το 1798 περίπου από τον Α. Ζένεφελντερ (Alois Senefelder), στηριζόμενος στο γεγονός ότι το νερό και οι λιπαρές ουσίες δεν αναμιγνύονται ποτέ.
Το θέμα ή η παράσταση σχεδιάζεται με λιπαρή κιμωλία πάνω σε πέτρα (πορώδη σβεστόλιθο) ή πλάκα τσίγγου και στην συνέχεια στεγνώνεται. Όταν το νερό τρέξει στις επιφάνειες που έχουν σχεδιαστεί, το λιπαρό μελάνι "πιάνει" μόνο στα σημεία που είναι χαραγμένα και όχι στην υγρή πέτρα.
Αρχικά χρησιμοποιούσαν την λιθογραφία μόνο για αναπαραγωγές αλλά σιγά σιγά εξελίχτηκε σε ανεξάρτητη τέχνη και καλλιεργήθηκε από πολλούς καλλιτέχνες του 19ου αιώνα. Η έγχρωμη λιθογραφία (χρωμολιθογραφία) καθιερώθηκε σαν είδος τέχνης για πρώτη φορά από τον Ανρί ντε Τουλούζ-Λωτρέκ
Κατηγορία:Γραφιστική
Ιερά Μητρόπολις Σύρου, Τήνου, Άνδρου, Κέας και Μήλου
Η Ιερά Μητρόπολις Σύρου, Τήνου, Άνδρου, Κέας και Μήλου, συχνά αναφερόμενη απλώς ως «Ιερά Μητρόπολις Σύρου», είναι μία από τις Μητροπόλεις της Εκκλησίας της Ελλάδος. Δημιουργήθηκε το 1833 και με τη σημερινή της μορφή υπάρχει από το 1922.
Περιλαμβάνει τα νησιά Σύρο, Τήνο, Άνδρο, Μύκονο, Κέα, Κύθνο, Σέριφο, Σίφνο, Κίμωλο, Μήλο, Σίκινο, Φολέγανδρο και Δήλο. Μητροπολίτης της είναι από το 2001 ο Δωρόθεος Β΄ (Πολυκανδριώτης).
Ιστορικά στοιχεία
Στην «Επισκοπή Δήλου» υπαγόταν αρχικά και η Σύρος. Αργότερα περιελήφθη στην «Επισκοπή Κέας και Κύθνου», η οποία υπαγόταν στην «Αρχιεπισκοπή Αθηνών» μέχρι το 1204. Το 1537 επανασυστάθηκε η «Επισκοπή Κέας, Κύθνου και Σύρας» και από το 1621 ως το 1833 υπήχθη στην «Αρχιεπισκοπή Άνδρου».
Μετά την Ελληνική Επανάσταση και την μονομερή ανακήρυξη Αυτοκεφαλίας της Εκκλησίας της Ελλάδος, το 1833, ονομάστηκε «Επισκοπή Κυκλάδων». Το 1852 προήχθη σε Αρχιεπισκοπή και ο τίτλος της μεταβλήθηκε σε «Σύρου και Τήνου». Από το 1900 προστέθηκε στον τίτλο και η Άνδρος, ενώ το 1922 προήχθη σε Μητρόπολη, όπως όλες οι επισκοπές της Ελλάδος, και προσετέθη στον τίτλο η Κέα και η Μήλος.
Η Μητρόπολη σήμερα
thumb|right|250px|Το εσωτερικό του καθολικού της μονής Παναγίας Τουρλιανής
Υποσημειώσεις
<references group="lower-greek"/>
Εξωτερικές συνδέσεις
Συρου
Χαλκομόλυβδος
Ο χαλκομόλυβδος, ή μολυβδόχαλκος, όπως δηλώνει και το σύνθετο όνομά του είναι κράμα χαλκού και μολύβδου με περιεκτικότητα σε μόλυβδο από 25  μέχρι 40%. Χρησιμοποιείται ως αντιτριβικό σε επιφάνειες τριβών, όπου σε περίπτωση υπερθέρμανσης, κατά τη λειτουργία, ο μόλυβδος, ως μαλακότερο στοιχείο, επενεργεί ως λιπαντικό.
Το κράμα αυτό φέρεται συχνότερα και με προσμίξεις κασσίτερου, νικελίου και αντιμονίου.
Κατηγορία:Κράματα Κατηγορία:Κράματα χαλκού Κατηγορία:Κράματα μολύβδου
Πανελλήνιο πρωτάθλημα ανώμαλου δρόμου ανδρών 1975
Το Πανελλήνιο πρωτάθλημα ανώμαλου δρόμου ανδρών 1975 διεξήχθη στις 9 Μαρτίου στο Αγρίνιο με συμμετοχή 1.000 περίπου αθλητών και αθλητριών όλων των ηλικιακών κατηγοριών. Πρωταθλητής αναδείχθηκε ο Μιχάλης Κούσης της Γ.Ε. Αγρινίου (απόσταση 10.000μ.), ενώ πρωταθλητής σύλλογος αναδείχθηκε ο Παναθηναϊκός.
Πηγές
Ανδρων Κατηγορία:Στίβος το 1975 Κατηγορία:Αθλητισμός στο Αγρίνιο
Πληθικός αριθμός
μικρογραφία|200x200εσ|Μια  συνάρτηση, f: X → Y, από το σύνολο X στο σύνολο Y  αποδεικνύει ότι τα σύνολα έχουν την ίδια πληθικότητα, σε αυτή την περίπτωση ίση με τον πληθικό αριθμό 4. μικρογραφία|154x154εσ|Aleph μηδέν, ο μικρότερος άπειρος πληθυκός Στα μαθηματικά, οι πληθικοί αριθμοί , ή πληθάριθμοι  για συντομία, είναι μια γενίκευση των φυσικών αριθμών που χρησιμοποιούνται για να μετρήσουν την πληθικότητα (μέγεθος) των συνόλων. Η πληθικότητα ενός πεπερασμένου συνόλου είναι ένας φυσικός αριθμός: ο αριθμός των στοιχείων του συνόλου.Οι άπειροι πληθικοί αριθμοί περιγράφουν τα μεγέθη των άπειρων συνόλων.
Η πληθικότητα ορίζεται με βάση συναρτήσεις που είναι αμφιέσεις. Δύο σύνολα έχουν την ίδια πληθικότητα, αν, και μόνο αν, υπάρχει μια ένα-προς-ένα και επί αντιστοιχία (αμφίεση) μεταξύ των στοιχείων των δύο συνόλων. Στην περίπτωση των πεπερασμένων συνόλων, αυτό συμφωνεί με τη διαισθητική έννοια του μεγέθους. Στην περίπτωση άπειρων συνόλων, η συμπεριφορά είναι πιο περίπλοκη. Το θεμελιώδες θεώρημα του Georg Cantor δείχνει ότι είναι δυνατόν άπειρα σύνολα να έχουν διαφορετικές πληθικότητες, και ιδίως η πληθικότητα του συνόλου  των πραγματικών αριθμών είναι μεγαλύτερη από την πληθικότητα του συνόλου των φυσικών αριθμών. Είναι επίσης δυνατό  ένα κατάλληλο υποσύνολο ενός απείρου συνόλου να έχει την ίδια πληθικότητα με το αρχικό σύνολο, κάτι που δεν μπορεί να συμβεί με την κατάλληλα υποσύνολα των πεπερασμένων συνόλων.
Υπάρχει μια άπειρη ακολουθία πληθικών αριθμών: Αυτή η ακολουθία αρχίζει με τους φυσικούς αριθμούς συμπεριλαμβανομένου του μηδενός (πεπερασμένοι πληθάριθμοι), τους οποίους ακολουθούν οι aleph αριθμοί (άπειροι πληθάριθμοι των καλά διατεταγμένων συνόλων). Οι aleph αριθμοί περιέχονται στους διατακτικούς αριθμούς. Υπό την παραδοχή ότι ισχύει το αξίωμα της επιλογής, αυτή η άπειρη ακολουθία περιλαμβάνει κάθε πληθικό αριθμό. Αν κάποιος απορρίψει αυτό το αξίωμα, η κατάσταση είναι πιο περίπλοκη, με επιπλέον άπειρους πληθικούς αριθμούς, πέραν των alephs.
Η πληθικότητα  μελετάται ως μέρος της θεωρίας συνόλων. Είναι επίσης ένα εργαλείο που χρησιμοποιείται σε κλάδους των μαθηματικών, συμπεριλαμβανομένων των  θεωρία μοντέλων, συνδυαστική ανάλυση, αφηρημένη άλγεβρα, μαθηματική ανάλυση. Οι πληθικοί αριθμοί αποτελούν τον σκελετό στην θεωρία κατηγοριών.
Ιστορία
Η έννοια της πληθικότητας διατυπώθηκε από τον Γκέοργκ Κάντορ (Georg Cantor), τον δημιουργό της θεωρίας συνόλων το 1874-1884. Η πληθικότητα  μπορεί να χρησιμοποιηθεί για να συγκρίνουμε μια ιδιότητα των πεπερασμένων συνόλων, π. χ. τα σύνολα {1,2,3} και {4,5,6} δεν είναι ίσα, αλλά έχουν την ίδια πληθικότητα, δηλαδή  τρία, (αυτό καθορίζεται από την ύπαρξη αμφίεσης, δηλαδή μιας ένα-προς-ένα και επί αντιστοιχίας μεταξύ των δύο συνόλων, π. χ.{1->4, 2->5, 3->6}).
Ο Κάντορ εφάρμοσε την έννοια της αμφίεσης για άπειρα σύνολα π. χ. το σύνολο των φυσικών αριθμών N = {0, 1, 2, 3, ...}. Έτσι, όλα τα σύνολα που έχουν μια αμφίεση με το N  τα ονόμασε αριθμήσιμα (αριθμησίμως άπειρα) σύνολα που όλα έχουν τον ίδιο πληθικό αριθμό. Ο αριθμός αυτός ονομάζεται \aleph_0, aleph-0.
Στο έγγραφο που δημοσίευσε το 1874, On a Property of the Collection of all Real Algebraic Numbers, ο Cantor απέδειξε ότι το σύνολο των πραγματικών αριθμών έχει πληθικότητα μεγαλύτερη από αυτήν του N. Η απόδειξη του χρησιμοποίησε ένα επιχείρημα με ένθετα διαστήματα, αλλά σε μια  δημοσίευσή του το 1891 απέδειξε το ίδιο αποτέλεσμα χρησιμοποιώντας  απλά, αλλά έξυπνα, το  διαγώνιο επιχείρημα. Ο νέος πληθικός αριθμός του συνόλου των πραγματικών αριθμών ονομάζεται πληθικότητα του συνεχούς και ο Κάντορ χρησιμοποιεί για αυτήν το σύμβολο.
Ο Κάντορ ανέπτυξε ένα μεγάλο μέρος της γενικής θεωρίας των πληθικών αριθμών, απέδειξε ότι υπάρχει ένας μικρότερος άπειρος πληθικός αριθμός (\aleph_0, aleph-null), και ότι για κάθε πληθiκό αριθμό, υπάρχει ένας μεγαλύτερoς. Η υπόθεση του συνεχούς είναι ότι το   είναι το ίδιο με το  \aleph_1. Η υπόθεση αυτή έχει βρεθεί να είναι ανεξάρτητη από την τυπική αξιωματική θεωρία συνόλων, δεν μπορεί ούτε να αποδειχθεί ούτε να διαψευστεί από τις πρότυπες παραδοχές.
Κίνητρο
Στην άτυπη χρήση, πληθικός αριθμός είναι αυτό που συνήθως αναφέρεται ως ένας αριθμός μέτρησης, με την προϋπόθεση ότι το 0 περιλαμβάνεται: 0, 1, 2, .... Μπορούν να ταυτιστούν με τους φυσικούς αριθμούς που αρχίζουν με 0. Η καταμέτρηση αριθμών είναι ακριβώς ό, τι μπορεί να οριστεί επίσημα ως πεπερασμένοι πληθικοί αριθμοί. Άπειροι πληθικοί απαντώνται μόνο σε ανώτερο επίπεδο μαθηματικών και της λογικής.
Πιο τυπικά, ένας μη-μηδενικός αριθμός μπορεί να χρησιμοποιηθεί για δύο σκοπούς: να περιγράψει το μέγεθος ενός συνόλου, ή για να περιγράψει τη θέση ενός στοιχείου σε μια ακολουθία. Για πεπερασμένα σύνολα και ακολουθίες είναι εύκολο να δούμε ότι αυτές οι δύο έννοιες συμπίπτουν, αφού για κάθε αριθμό που περιγράφει μια θέση σε μια ακολουθία μπορούμε να κατασκευάσουμε ένα σύνολο που έχει ακριβώς το σωστό μέγεθος, π. χ. 3 περιγράφει τη θέση του " c "στην ακολουθία < "a", "b", "c", "d",...>, και μπορούμε να κατασκευάσουμε το σύνολο {a,b,c} που έχει 3 στοιχεία. Ωστόσο, όταν έχουμε να κάνουμε με άπειρα σύνολα είναι σημαντικό να γίνει διάκριση μεταξύ των δύο, οι δύο έννοιες είναι στην πραγματικότητα διαφορετικές για άπειρα σύνολα. Λαμβάνοντας υπόψη τη θέση οδηγούμαστε σε διατακτικούς αριθμούς, ενώ το μέγεθος είναι γενίκευση από τους πληθικούς αριθμούς που περιγράφονται εδώ.
Η διαίσθηση πίσω από το επίσημο ορισμό του πληθικού είναι η κατασκευή της έννοιας του σχετικού μεγέθους ή το "πόσο μεγάλο" είναι ένα σύνολο, χωρίς αναφορά στο είδος των μελών που έχει. Για πεπερασμένα σύνολα είναι εύκολο, απλά μετράμε το πλήθος των στοιχείων που έχει ένα σύνολο. Προκειμένου να συγκριθούν τα μεγέθη των μεγαλύτερων συνόλων, είναι απαραίτητο να επικαλεστούμε πιο λεπτές έννοιες.
Ένα σύνολο Y είναι τουλάχιστον τόσο μεγάλο όσο ένα σύνολο X αν υπάρχει μια αντιστοίχηση "1 προς 1" από τα στοιχεία του X στα στοιχεία του Y. Μια αντιστοίχηση "1 προς 1" προσδιορίζει κάθε στοιχείο του συνόλου X με ένα μοναδικό στοιχείο του συνόλου Y. Αυτό είναι πιο εύκολα κατανοητό με ένα παράδειγμα, ας υποθέσουμε ότι έχουμε τα σύνολα Χ = {1,2,3} και Y = {α,β,γ,δ} και, στη συνέχεια, χρησιμοποιώντας αυτή την έννοια του μεγέθους θα μπορούσαμε να παρατηρήσουμε ότι υπάρχει μια αντιστοίχιση: το οποίο είναι "1 προς 1", και, επομένως, να συμπεράνουμε ότι το Y έχει πληθικότητα μεγαλύτερη από ή ίση με X. Προσέξτε ότι το στοιχείο d δεν έχει κανένα στοιχείο να αντιστοιχεί σε αυτό, αλλά αυτό επιτρέπεται αφού απαιτείτε μόνο αντιστοιχία "1 προς 1", και όχι απαραίτητα αντιστοιχία "1 προς 1" και επί  . Το πλεονέκτημα αυτής της έννοιας είναι ότι μπορεί να επεκταθεί και σε άπειρα σύνολα.
Στη συνέχεια μπορούμε να το επεκτείνουμε και σε μια ισοδύναμη σχέση. Δύο σύνολα X και Y έχουν την ίδια πληθικότητα, αν υπάρχει αμφίεση μεταξύ X και Y. Από τον θεώρημα Σρέντερ–Bernstein, αυτό είναι ισοδύναμο με το να υπάρχει ταυτόχρονα μία ένεση από X σε Y και μια ένεση από Y σε X. Στη συνέχεια γράφουμε |X| = |Y|. Ο πληθικός αριθμός X συχνά ορίζεται ως ο μικρότερος διατακτικός αριθμός α με |α| = |X|. Αυτό ονομάζεται ο von Neumann ανάθεση πληθικότητας και για να έχει νόημα αυτός ο αριθμός, πρέπει να αποδεικνύεται ότι κάθε σύνολο έχει την ίδια πληθικότητα όπως κάποιο διατεταγμένο, η οποία είναι η Αρχή της καλής διάταξης. Ωστόσο, είναι δυνατόν να συζητηθεί η σχετική πληθικότητα των συνόλων χωρίς ρητή αντιστοίχιση ονομάτων σε αντικείμενα.